nasusuklam si eling sa mga bagay na ito, kaya'mahigpit na iniingatan ang pagka pilipina. tanda ng pag iingat niyang iyan at paglayo niya sa mga ugaling dayo, ang kanyang madalas na di pagpanaog sa kanilang tindahan, kapag ang dumudulog doon ay mga amerikanong magagaslaw. ugali ito ni eling, hindi sapagka'binubulag siya ng prejuicio de raza (alalaong baga'ang pagtingin sa kulay ng balat at di sa katauhan ng isang tao,) kundi sapagka'ang kanyang kahinhinan ay hindi makababatang malasin ang magagaspang at mahahalay na kilos na karaniwang gawiin dito ng di iilang amerikano. si eling nga ay hindi kapara ng mga ibang dalaginding diyan, na, pagkagat na nang dilim, ay nagpupulahan ng damit sa loob ng kanikanilang kantina, nagkakapalan ng palabok sa mukha, nagdadamihan at nagpapalaluan ng uri ng mga mister na sa kanila'nakaliligid, na anaki'mga asong kakawkaw kawkaw, aamoy amoy at didila dila. si eling ay poot na poot sa mga asal na iyang lubha nga namang nakaririmarim.